Marte

Marte er et norsk kvinnenavn, med Marthe som alternativ stavemåte. Navnet er en nordisk kortform av Margareta, som betyr «perle». I nyere tid kan det også tolkes som en variant av Marta, som betyr «husfrue». Marthe er en fransk og tysk variant av Martha. Marte er i dag et vanlig navn i Norge, mens Marthe er vanlig i Belgia og enkelte fransktalende land i Afrika.


== Etymologi ==
Marte er en norsk variant av Margareta. Det kan også tolkes som en form av Marta, som har flere opprinnelser. Det er: 

en latinsk form av greske Martha (gresk: Μαρθα), som igjen var en gresk form av det hebraiske navnet Marta (hebraisk: מרתא), som betyr «kvinne, dame, elskerinne, husmor».
dannet av arameiske marta, «dame, elskerinne, husmor».
en variant av Margareta, en nordisk og tysk form av Margarita, som er en latinsk form av det greske navnet Margarites (gresk μαργαριτης), og har opprinnelse i persiske margaron, «perle».
en yngre form av Margta, den gammelsvenske formen av Margarita.
en kortform av Marita, som kan være en variant av Marit eller Maria.
en kortform av Mareta, en kortform av Margareta.
en kortform av Martina, en feminin form av Martin.Marthe er en alternativ skriveform av Marte. Marhte er også et tysk og fransk kvinnenavn med opprinnelse som en variant av Martha, som har samme opprinnelse som Marta.
Marte er også et sjeldent svensk og finsk mannsnavn dannet som en variant av Martin.


== Utbredelse ==
Både Marthe og Marte var vanlige navn i Norge på 1700-tallet, hovedsakelig på Østlandet, og igjen på 1990-tallet.

Marte har norsk navnedag 17. oktober. Marthe har fransk navnedag 29. juli.
Marte er i dag et vanlig navn i Norge, mens Marthe er vanlig i Belgia og enkelte fransktalende land i Afrika.
Tabellen nedenfor gir en detaljert oversikt over populariteten til kvinnenavnet Marte og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Marthe Robin (1902–1981), fransk stigmatiker
Marthe Keller (f. 1945), sveitsisk skuespiller
Anne Marte Pensgaard (f. 1964), norsk professor i idrettspsykologi
Marte Frisnes (f. 1972), norsk smykkedesigner
Marte Michelet (f. 1975), norsk journalist og forfatter
Marte Johnslien (1977), norsk kunstner
Marte Stokstad (f. 1978), norsk programleder
Marte Marie Forsberg (f. 1979), norsk fotograf
Anne Marthe Dyvi (f. 1979), norsk kunstner
Anne Marte Overaa (f. 1980), norsk kunstner
Marte Wulff (f. 1980), norsk sanger og låtskriver
Marte Gerhardsen (f. 1982), norsk leder for Tankesmien Agenda
Marthe Valle (f. 1982), norsk sanger og låtskriver
Marte Wexelsen Goksøyr (f. 1982), norsk skuespiller og aktivist
Marte Germaine Christensen (f. 1983), norsk skuespiller
Marthe Gjerde (f. 1983), norsk klimaforsker
Marte Nordanger (f. 1983), norsk lingvist
Marthe Kristoffersen (f. 1989), norsk skiløper
Marte Olsbu Røiseland (f. 1990), norsk skiskytter
Anne Marthe Birkeland (f. 1993), norsk fotballspiller
Marthe Koala (f. 1994), burkinsk friidrettsutøver
Anne Marthe Brenden (f. 1996), norsk skiløper
Anne Marte Sneve, norsk trener
Marthe Armitage, britisk tapetdesigner
Marthe Gold, amerikansk professor i medisin
Marthe Wiggers, nederlandsk modell


=== Menn med navnet ===
Marte Gracia, meksikansk tegner
Marte Gutierrez, amerikansk professor i geomekanikk


== Annen bruk av navnet ==
Marte, en serie møbler fra Skeidar
Marthe Aimé, et fransk klesmerke


== Referanser ==


== Eksterne lenker ==

(en) Behind the Name: Marte
(en) Think Baby Names: Marte